โจรชุม ขโมยสายไฟหายเรียบ
นายสราวุธ ทรงศิวิไล อธิบดีกรมทางหลวง (ทล.) เปิดเผยว่า สำนักอำนวยความปลอดภัย กรมทางหลวง ได้รายงานข้อมูลการโจรกรรมอุปกรณ์งานทางของกรมทางหลวง ประจำเดือน พ.ค.63 พบว่าอุปกรณ์งานทางได้ถูกโจรกรรมมูลค่าทั้งสิ้น 135320 บาท สำหรับทรัพย์สินที่ถูกโจรกรรมสูงสุด 3 อันดับแรก ได้แก่ สายไฟฟ้า จำนวน 4 แห่ง มูลค่า 47020 บาท รั้วลูกกรง จำนวน 1 แห่ง มูลค่า 31600 บาท และตู้เซฟตี้พร้อมอุปกรณ์ จำนวน 1 แห่ง มูลค่า 29700 บาททั้งนี้เมื่อเปรียบเทียบสถิติกับเดือน พ.ค.62 พบว่า อุปกรณ์งานทางถูกโจรกรรมลดลง76% โดยเฉพาะป้ายจราจร สายไฟฟ้า อุปกรณ์ป้ายจราจร อุปกรณ์ไฟฟ้า และอื่นๆ คาดว่าเนื่องจากเป็นช่วงอยู่ระหว่างสถานการณ์โควิด-19 และมาตรการเคอร์ฟิว นอกจากนี้หากจำแนกตามแขวงทางหลวงพบว่า แขวงทางหลวงพิเศษระหว่างเมืองถูกโจรกรรมอุปกรณ์งานทางมูลค่าสูงสุดในเดือนดังกล่าว รองลงมา คือ แขวงทางหลวงปัตตานี แขวงทางหลวงสมุทรสาครตามลำดับ อย่างไรก็ตาม ตั้งแต่เดือน ม.ค.-พ.ค.63 อุปกรณ์งานทางได้ถูกโจรกรรม รวมมูลค่าทั้งสิ้น 2036480.87 บาท ซึ่งกรมทางหลวงได้มีมาตรการในการป้องกันการโจรกรรมและมาตรการเพิ่มเครือข่ายประชาสังคมในการร่วมดูแลรักษาอุปกรณ์งานทาง ถือเป็นการช่วยกันสอดส่องดูแลในแต่ละพื้นที่อย่างต่อเนื่อง.
สำนักอำนวยความปลอดภัย กรมทางหลวง ได้รายงานข้อมูลการโจรกรรมอุปกรณ์งานทางของกรมทางหลวง ประจำเดือน พ.ค.63 พบว่าอุปกรณ์งานทางได้ถูกโจรกรรมมูลค่าทั้งสิ้น 135320 บาท
สายไฟ,สายไฟฟ้า,ขโมยสายไฟ,ป้ายจราจร,กรมทางหลวง,โจรลดลง,ข่าววันนี้